સીન ભજવાઈ રહ્યો હતો અને આરતી ચૂપચાપ એક ખૂણે ઉભી રહી તાલ જોતી રહી. સેટ પર જમાવડો હતો. ચાલી રહેલી ગુસપુસ પરથી આરતી એટલું તો પામી શકી કે આજે કોઈક અગત્યની જાહેરાત થાય એવી વાતો વહેતી થઇ હતી. ગણતરીની ઘડીઓમાં જ આરતી કંટાળી. સેટ પર નૃત્યના સ્ટેપ્સ કરી રહેલી રિયાનો ચહેરો વારંવાર પરસેવે રેબઝેબ થઇ જતો હતો. મેકઅપ આર્ટીસ્ટ થોડી થોડી વારે મલમલનું ભીનું કપડું ફેરવી ટચઅપ કરે રાખતો હતો. હવે એ હળવે હળવે વાતાવરણમાં ભળી રહી હતી.